Robert Mark Pipta

Robert Mark Pipta (* 7. apríl 1967, Anaheim, Kalifornia, USA) je americký gréckokatolícky biskup, v súčasnosti vymenovaný za parmského eparchu. Predtým bol rektorom Gréckokatolíckeho seminára svätých Cyrila a Metoda v Pittsburghu v Pensylvánii.

Život 
V rokoch 1985 až 1990 študoval na Kalifornskej univerzite v Irvine so špecializáciou na umenie a hudbu. Potom študoval v Seminári sv. Cyrila a Metoda v Pittsburghu a v roku 1994 bol vysvätený za kňaza vladykom Georgom Martinom Kuzmom, ktorý bol pred svojou vysviackou jeho farárom. Bol inkardinovaný do Phoenixskej eparchie. V roku 2014 bol vymenovaný za rektora seminára.

31. augusta 2023 bol vymenovaný za eparchu Parmskej rusínskej eparchie. Rukopoložený bude 8. novembra 2023.

Referencie 

Gréckokatolícki biskupi
Rusínska gréckokatolícka cirkev
Osobnosti z Anaheimu